钦定古今图书集成/明伦汇编/氏族典/第111卷 > 崔劼
## 钦定古今图书集成/明伦汇编/氏族典/第111卷 > 崔劼

按《北齐书崔劼传》，“劼字彦元，本清河人。曾祖旷，南渡
河，居青州之东。时宋氏于河南立冀州，置郡县，即为
东清河郡人。南县分易，更为南平原贝丘人也。世为
三齐大族。劼少而清虚寡欲，好学，有家风。魏末，自开
府行参军，历尚书仪曹郎、秘书丞，修起居注、中书侍
郎。兴和三年，兼通直散骑常侍，使于梁。天保初，以议”
禅代除给事黄门侍郎，加国子祭酒，拜南青州刺史。
皇建中，入为秘书监、齐州大中正，转鸿胪卿，迁并省
度支尚书，俄授京省，寻转五兵尚书、监国史，出为南
兖州刺史。代还，重为度支尚书、仪同三司，食文登县
干。寻除中书令，加开府待诏文林馆监撰《新书》。卒时
年六十六，赠齐州刺史、尚书右仆射，谥曰《文贞》。